### Beslutning

Godkendt.

### Sagsfremstilling

## Resume og sagens baggrund

Forslag til Kommuneplantillæg nr. 8 for rekreativt område og boligområde, og Forslag til Lokalplan nr. 589 for boligområde på højdedraget af [adresse], Kalundborg, har været offentligt fremlagt i fire uger. Der er modtaget to høringssvar, der ikke giver anledning til væsentlige ændringer af planforslagene. Sagen lægger op til, at Teknik- og Miljøudvalget godkender planerne endeligt samt godkender at ophæve en del af gældende Lokalplan nr. 513 for et boligområde på [adresse], i overensstemmelse med kommuneplantillægget.

Kommunalbestyrelsen godkendte Forslag til Lokalplan nr. 589 og Forslag til Tillæg nr. 8 til [adresse] 2021-2032 på mødet den 30. august 2023.

## Indstillinger

Chefen for Plan, Byg og Miljø indstiller, at

1. Forslag til Tillæg nr. 8 til [adresse] 2021-2032 for rekreativt område og boligområde på højdedraget af [adresse], Kalundborg, vedtages endeligt til offentlig bekendtgørelse.
2. En del af Lokalplan nr. 513 for et boligområde ved [adresse] aflyses i overensstemmelse med Tillæg nr. 8 til [adresse] 2021-2032 for det område, som tilbageføres til landzone, iht. planlovens § 33, stk. 1, nr. 1.
3. Forslag til Lokalplan nr. 589 for boligområde på højdedraget af [adresse], Kalundborg, vedtages endeligt til offentlig bekendtgørelse.
4. Administrationen bemyndiges til at foretage nødvendige redaktionelle ændringer til planforslagene.

## Behandling

Teknik- og Miljøudvalget.

## Sagsfremstilling

I 2020 blev der igangsat en planlægning for [adresse] med henblik på at understøtte en
fleksibel bosætning, som i højere grad skulle sikre, at planlægningen gav mulighed for at
imødekomme forespørgslen på forskellige boligtyper. Resultatet blev en Helhedsplan for [adresse], hvis væsentligste principper er at sikre de store herlighedsværdier i form af landskabet og naturen på [adresse] samt at udlægge nogle boligområder med tæt tilknytning til landskabet.

En del af Helhedsplanen udmøntes nu gennem et tillæg til kommuneplanen, der udlægger et boligområde i samspil med landskabet og naturen samt udlægger et større, grønt rekreativt område. Det indgår også i kommuneplantillægget, at området, som udlægges til grønt, rekreativt område, tilbageføres til landzone, og at en del af den gældende Lokalplan nr. 513 for et boligområde aflyses for området. Parallelt med kommuneplantillægget er der udarbejdet en lokalplan for boligområdet, der tillige erstatter en del af Lokalplan nr. 513.

*Om kommuneplantillægget, jf. bilag 1*Kommuneplantillægget tilpasser eksisterende planramme for et boligområde ved at reducere arealet, hvor der kan bygges boliger. I samme ombæring udlægges en planramme for et grønt, rekreativt område samt en ny planramme for et nyt, mindre boligområde.

Planlægningen betyder, at der skabes mere plads til landskab og natur, og at der kan ske en højere udnyttelsesgrad af boligområdet (fortætning) og med mulighed for at bygge forskellige boligformer i form af rækkehuse og etagebyggeri fra én til fire etager.

I forbindelse med planlægningen har der været indkaldt ideer og forslag. Der indkom to bidrag til planlægningen, som blev taget til efterretning, dog uden at ændre planlægningen.

Planlægningen giver tillige afsæt for at ophæve eksisterende lokalplan uden at udarbejde en ny ved at lade området tilbageføre til landzone (jf. Planlovens § 33, stk. 1, nr. 1). Da Kalundborg Kommune er den eneste grundejer af det aktuelle område, har det ikke været nødvendigt at høre nogen forlods.

*Om lokalplanen, jf. bilag 2*Lokalplanen har til formål at skabe grundlag for, at der kan opføres en tæt-lav bebyggelse og etagebebyggelse i op til fire etager i tæt samspil med landskabet og naturen i området. Det nye boligområde vil være placeret på højdedraget af [adresse] med udsigt over [adresse] og by mod syd, og det åbne land og [adresse] mod nord. Området som helhed må bebygges maks. 60 %.

Lokalplanen fastlægger et sammenhængende stisystem og grønne kiler, som er fordelt på tre områder, der skaber fællesområder, mulige LAR-løsninger og grønne korridorer til det omkringliggende landskab. Vej og stisystem sikrer færdsel i området samtidig med, at to centrale koblingspunkter inviterer såvel nye beboere ud i omgivelserne, som omgivelserne ind i det nye kvarter. Lokalplanen sikrer desuden visuelle forbindelser og interessante kig til byen, det åbne land og Benedikte Kristensen vartegn; stendyssen [adresse].

Særlige hensyn/principper, som varetages gennem lokalplanen:

* Natur - at fastholde og styrke naturen som et særligt aktivt for området. Der er særlige hensyn at tage til bilag IV-arter (markfirben) og Grønt Danmarkskort, men det bidrager samtidig positivt til oplevelsen af området.
* Landskab - at sikre herlighedsværdierne ved landskabet og at skabe en plan, der varetager landskabsinteresserne og skaber synergi i overgangen mellem bebyggelsen og det åbne land.
* Fleksibel bebyggelsesplan - at sikre fleksible byggemuligheder/boligudvikling, som kan imødekomme efterspørgslen og samtidig sikre en hensigtsmæssig disponering af bebyggelsen i det interessant landskab.

*Høringssvar, jf. bilag 3*I forbindelse med planforslagenes høring er der indkommet to bemærkninger fra hhv. Miljøstyrelsen og [adresse].

Miljøstyrelsens høringssvar er generelle bemærkninger, der har til formål at sikre, at kommunen varetager naturbeskyttelsesinteresserne, og at dette kan læses ud af redegørelsesteksterne. I den forbindelse er det i planernes redegørelse uddybet, hvordan naturbeskyttelsesinteresserne er varetaget. Derudover ændres redegørelsens afsnit "Naturmiljø" til at hedde "Naturbeskyttelsesinteresser".

[adresse] oplyser, at lokalplanområdet tidligere er undersøgt og vurderet at være færdigundersøgt, og dermed bør der ikke være resterende arkæologiske informationer at finde i råjorden. Museum [adresse] oplyser, at en stor del af rammeområdet for det nye, grønne, rekreative område ligeledes er arkæologisk undersøgt, men at et areal inden for Raklev Vriedysses fortidsmindebeskyttelseslinje ikke er undersøgt. Derudover gør de opmærksom på, at terrænreguleringer og anlæggelse af stier, opstilling af skure etc. inden for en stor del af det grønne område forudsætter dispensation fra Naturbeskyttelsesloven, idet der ligger mange fortidsminder i området. Dette er administrationen opmærksom på.

Under høringsperioden er administrationen blevet opmærksom på, at redegørelsen vedr. lokalplanens indhold om Bebyggelsens omfang og placering, samt Landskab og terrænregulering med fordel kan uddybes, således at tankerne bag bestemmelserne forstås bedre.

Derudover vil mindre upræcisheder ved kortbilagene blive rette og andre redaktionelle ændringer vil finde sted inden offentlig bekendtgørelse.

*Miljøvurderinger*Forslag til Tillæg nr. 8 til [adresse] 2021-2032 samt Forslag til Lokalplan nr. 589 er begge blevet screenet for krav om miljøvurdering i to særskilte screeninger, da planlægningsområdet for kommuneplantillægget er større end for lokalplanområdet. Begge screeninger konkluderede og afgjorde, at der ikke var krav om miljøvurdering. Screeningsafgørelserne om ikke krav om miljøvurdering har været offentliggjort i fire uger med tilhørende klagemulighed. Afgørelserne er ikke blevet påklaget.

*Administrationen anbefaler*Administrationen anbefaler, at Forslag til Tillæg nr. 8 og Forslag til Lokalplan nr. 589 vedtages endeligt med ovennævnte tilrettelser, og fremlægges til offentlig bekendtgørelse.

## Økonomiske konsekvenser

Ingen.